Diari Oficial de la Generalitat Valenciana


Sumari del DOGV 2159, del 07-12-1993 (1993/829985)

DECRET 219/1993, de 23 de novembre, del Govern Valencià, pel qual accepta la cessió gratuïta de la propietat de l'immoble de 2.285 m2 situat en el carrer de la Font Nova, núm. 9, de Vilamarxant, destinat a la construcció d'un centre de salut, realitzada per l'Ajuntament de Vilamarxant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/11/23/219/dof/vci/html**

### Dades del document

Número de DOGV
:   2159

Data del DOGV
:   07-12-1993

Secció del DOGV
:   DISPOSICIONS GENERALS

Número del document
:   1993/829985


Data del document
:   23-11-1993

Organisme emissor
:   Conselleria d'Economia i Hisenda

Tipus de document
:   Decret

Decret 219/1993, de 23 de novembre, del Govern Valencià, pel qual accepta la cessió gratuïta de la propietat de l'immoble de 2.285 m2 situat en el carrer de la Font Nova, núm. 9, de Vilamarxant, destinat a la construcció d'un centre de salut, realitzada per l'Ajuntament de Vilamarxant.  
L'Ajuntament de Vilamarxant, en sessió plenària realitzada el dia 29 de maig de 1992, acordà la cessió gratuïta a la Generalitat Valenciana de la propietat de l'immoble situat al carrer de la Font Nova, núm. 9, propietat d'aquest ajuntament.  
La cessió es fa amb la finalitat determinant de construir-hi un centre de salut.  
A petició del Conseller de Sanitat i Consum, s'iniciaren els tràmits legals oportuns per a l'acceptació i formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 23 de novembre de 1993,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de Vilamarxant, de l'immoble de 2.285 m2 situat en el carrer de la Font Nova, núm. 9, partida del Barranc. Confronta: per davant, carrer de la seua situació; esquerra, Francisco Golfe; dreta, Sebastián Zamora Trilles; i fons, Elvira Zamora.  
Aquest immoble es troba inscrit en el Registre de la Propietat de Benaguasil, tom 1.159, llibre 141 de Vilamarxant, foli 191, finca 838, inscripció 9ª.  
Article segon  
La cessió gratuïta efectuada per l'Ajuntament de Vilamarxant s'efectua amb la condició de construir-hi un centre de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de novembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTINEZ ESTEVEZ


Còpia Permalink ELI